কোনিগ্‌স্‌জে (Königssee ক্যোনিক্স্‌জ়ে অর্থাৎ "রাজার হ্রদ") <MASK> বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম কোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। কোনিগ্‌স্‌জে জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে কোনিগ্‌স্‌জেয়ার আখে নামের একটি বহির্গামী ধারা কোনিগ্‌স্‌জে গ্রামের পাশ দিয়ে বয়ে গেছে।
কোনিগ্‌স্‌জে
কর্তৃপক্ষের অস্ট্রীয় বায়ার্ন জার্মানির